**Հայտարարություն**

**«Ազգային վիճակագրական համակարգի ամրապնդման համար ազգային ռազմավարական ծրագրի իրականացում»**

**Դրամաշնորհ թիվ TFՕA4543**

ՀՀ ֆինանսների նախարարության ծրագրերի իրականացման վարչությունը հայտնում է, որ Համաշխարհային Բանկի **«Ազգային վիճակագրական համակարգի ամրապնդման համար ազգային ռազմավարական ծրագրի իրականացում»** դրամաշնորհայինծրագրի շրջանակում **«Առցանց հաշվետվությունների ծրագրային ապահովման և սարքավորումների տեխնիկական հանձնարարականի մշակման»** տեխնիկական **NSPS–CS-1-2-1-1** առաջադրանքըիրականացնելու նպատակով հայտարարվում է խորհրդատվական ընկերության ընտրության մրցույթ:

Այս առաջադրանքի նպատակն է իրականացնել ՀՀ ՎԿ-ի կենտրոնական գրասենյակի և հինգ մարզային գրասենյակների վերանորոգման աշխատանքների և կորպորատիվ ու տեղական ՏՏ ցանցերի արդիականացման նախագծումը, նախագծանախահաշվային փաստաթղթերի պատրաստումը և աշխատանքների հեղինակային հսկողությունը:

**Ընտրված խորհրդատվական ընկերությունը պետք է իրականացնի հետեւյալ առաջադրանքները.**

**1. Վերլուծության և տեխնիկական հանձնարարականի կազմման փուլում**

* Տվյալների պահպանման և որոնման առկա կառուցվածքի գնահատում և տվյալների պահոցների ստեղծում,
* Համակարգի ծրագրային ապահովման մշակման գործառույթների իրականացում (ավտոմատացման ենթակա բիզնես պրոցեսների ուսումնասիրում եւ փաստաթղթավորում, առցանց հաշվետվությունների համակարգի նախագծման պահանջների գնահատում եւ համակարգի ստեղծման համար տեխնիկական հանձնարարականի կազմում),
* Համակարգի սարքավորումների (ցանց և սարքավորումներ) մշակման գործառույթների իրականացում (առկա ցանցային և տեխնիկական միջոցների ուսունասիրում, Համակարգի աշխատանքի համար անհրաժեշտ ցանցային միջավայրի նախագծում, ցանցային և ցանցային պաշտպանիչ սարքավորումների, սերվերային տեխնիկայի, անխափան սնուցման սարքավորումների, Համակարգի ֆիզիկական արխիվների և արխիվացման սարքավորումների տեխնիկական մասնագրերի մշակում, անհրաժեշտ տեխնոլոգիաների սահմանում):

1. **Հեղինակային հսկողության փուլում**
* Առցանց հաշվետվությունների համակարգի ստեղծման ընթացքում հսկողության իրականացում, ստեղծված համակարգի մշակված տեխնիկական մասնագրերին և պահանջներին համապատասխանության վերաբերյալ տեղեկատվության տրամադրում Պատվիրատուին ընդունելու, որ աշխատանքները համապատասխանում են նախագծման և տեխնիկական մասնագրերի բոլոր պահանջներին:

Ծառայությունները նախատեսվում է իրականացնել 2019թ. հուլիսից՝ 18 ամիս տևողությամբ՝ մինչև առցանց հաշվետվությունների և տվյալների պահոցների համար ծրագրային ապահովման մշակման և տեղադրման ավարտը:

**Խորհրդատուընկերությունը պետք է բավարարի որակավորման հետևյալ չափանիշներին.**

* Առնվազն 5 տարվա աշխատանքային փորձ ծրագրավորման ոլորտում,
* Առնվազն 5 տարվա աշխատանքային փորձ տվյալների համակարգերի և ՏՏ ցանցերի հետ,
* Առնվազն 5 տարվա աշխատանքային փորձ մեծածավալ ՎԵԲ համակարգերի նախագծման և մշակման գործում,
* $100,000 կամ ավելի բյուջեով հաջողությամբ իրականացված ծրագրերում աշխատելու ապացուցելի փորձ,
* Պետական մարմիններում առցանց hամակարգերի մշակումների ներդրման փորձը կդիտվի որպես առավելություն,
* Խորհրդատվական փորձ հանրային կառավարման, էլեկտրոնային կառավարման, տեղեկատվական տեխնոլոգիաների և հիմնական բիզնես գործընթացների կազմակերպման համակարգերի նախագծման աշխատանքներում,
* Առնվազն թիմի մեկ անդամ, որ կունենա ապացուցելի փորձ ազգային վիճակագրական համակարգերի համար առցանց հաշվետվությունների համակարգերի գնահատման և նախագծման հարցում:

Վերը շարադրված պահանջներին համապատասխանող խորհրդատվական ընկերությունները կարող են մինչեւ **սույն թվականի հունիսի 11-ը** ներկայացնել հետաքրքրվածության հայտեր անհրաժեշտ տեղեկություններով (համառոտ տեղեկատվություն ընկերության ընդհանուր աշխատանքային փորձի, կատարված աշխատանքների, այդ թվում վերջին տարիներին նմանատիպ հանձնարարականների իրականացման փորձի վերաբերյալ) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության

ծրագրերի իրականացման վարչության պետի պարտականությունները ժամանակավորապես կատարող պարոն Վարդան Հարությունյանին

Երեւան 0010, Հանրապետության հրապարակ, Կառավարական տուն 1

ՀՀ ֆինանսների նախարարություն, թիվ 311 սենյակ

Հեռախոսներ. (374 11) 910 590

Էլ. փոստ. Secretariat1@minfin.am